### Beslutning

Tilbagesendes Magistratsafdelingen for Kultur og Borgerservice med bemærkning, at byrådet i sit møde den 1. december 2021 har vedtaget Magistratens indstilling i overensstemmelse med erklæring fra Kulturudvalget af 24. november 2021.

### Resumé

Handletanken for Lokalt Demokrati har arbejdet med, hvordan det lokale demokrati i [adresse] kan blive stærkere. Selv om det lokale demokrati generelt har det godt, mener handletanken, at der er brug for at styrke den demokratiske samtale og det demokratiske engagement.

På baggrund af temadrøftelser med relevante aktører og erfaringer fra aktiviteter rundt omkring i kommunen er handletanken kommet med 12 anbefalinger til at styrke det lokale demokrati.

Anbefalingerne handler bl.a. om at gøre det nemmere og mere indbydende at deltage i det lokale demokrati – hvad end det drejer sig om at engagere sig i foreningslivet, lokale fællesskaber, stemme ved valgene, debattere online, indsende høringssvar, deltage i et stormøde eller andet.

Anbefalingerne peger også på, at kommunen skal støtte bedre op om de dele af civilsamfundet, som er med til at skabe et sundt demokrati. Det gælder både det organiserede foreningsliv og de ikke-organiserede fællesskaber, samt de lokale medier og de lokale partiforeninger.

### Indstilling

Det indstilles:

At 1) byrådet tiltræder forslag til implementering af anbefalingerne som beskrevet i bilag 1.

### Sagens forløb

30-09-2021 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 04-10-2021 Magistraten
Fremsendes til [adresse] med bemærkning, at Magistraten i mødet den 4. oktober 2021 anbefaler, at byrådet tiltræder Magistratsafdelingen for Kultur og Borgerservices indstilling af 23. september 2021.
 13-10-2021 [adresse]
Sagens behandling blev udsat  i byrådets møde den 13. oktober 2021.
 10-11-2021 [adresse]
Fremsendes til Kulturudvalget til behandling i henhold til beslutning i byrådets møde den 10. november 2021.
 24-11-2021 Kulturudvalget
Udvalget kunne enstemmigt tiltræde indstillingen i overensstemmelse med Magistratens anbefaling og med anbefaling om, at det nye udvalg evaluerer på de 12 punkter om et år.
 [adresse] Aarhus Byråd
Tilbagesendes Magistratsafdelingen for Kultur og Borgerservice med bemærkning, at byrådet i sit møde den 1. december 2021 har vedtaget Magistratens indstilling i overensstemmelse med erklæring fra Kulturudvalget af 24. november 2021.